Football Alliance
Football Alliance je bila nogometna liga u Engleskoj koje je osnovana 1889. godine. Predstavljala je konkurenciju Football League koja je osnovana godinu dana ranije. Sastojala se od 12 klubova. Takmičenje je počelo u sezoni 1889/90. Ukupno su odigrane tri sezone. Liga je pokrivala regije Midlands, North West England, Sheffield, Grimsby i Sunderland. Neki od klubova koji su učestvovali u formiranju Alliance lige su prethodne sezone igrali u Combination ligi. Predsjednik lige je bio John Holmes. Također je bio i predsjednik Wednesdaya koji je osvojio titulu u prvoj sezoni. Na kraju prve sezone Alliance lige, Stoke je ispao iz Football League, te postao član Football Alliance. 1892. godine dolazi do ujedinjenja Football Alliance sa Football League. Iste godine formirana je Football League Second Division. Wednesday, Nottingham Forest i Newton Heath (današnji Manchester United) su u sezoni 1892-93. igrali u First Division, dok je nekoliko klubova iz Alliance nastupalo u Second Division.